“เงินบาท” วันนี้เปิดตลาด 34.06 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.06 บ. แข็งค่าจากปิดตลาดวานนี้ 34.12 บ. ชี้กรอบเคลื่อนไหวโดยมีแนวรับ 33.90 บาท/ดอลลาร์ ส่วนแนวต้าน 34.20 บาทต่อดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.06 บ. แข็งค่าจากปิดตลาดวานนี้ 34.12 บ. ชี้กรอบเคลื่อนไหวโดยมีแนวรับ 33.90 บาท/ดอลลาร์ ส่วนแนวต้าน 34.20 บาทต่อดอลลาร์
21 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(21มี.ค.66) ค่าเงินบาทเช้านี้เปิดตลาด 34.06 บาทต่อดอลลาร์ แข็งค่าจากราคาปิดตลาดเมื่อวานที่ระดับ 34.12 บาท/ดอลลาร์
โดยค่าเงินบาทเคลื่อนไหวในกรอบแคบๆเนื่องจากตลาดรอติดตามผลการประชุมของธนาคารกลางสหรัฐ (เฟด) วันพุธที่ 22 มี.ค. นี้ โดยปรับตัวแข็งค่าเช่นเดียวกับสกุลเงินในภูมิภาค  หลังตลาดเริ่มกลับมาซื้อเงินเยนรวมถึงทองคำในฐานะสินทรัพย์ปลอดภัย โดยราคาทองคำพยายามขึ้นไปทดสอบระดับ 2,000 ดอลลาร์/ออนซ์
ขณะเดียวกันตลาดเงินก็เริ่มคลายกังวลต่อวิกฤติธนาคารในยุโรปหลังธนาคาร UBS ซึ่งเป็นธนาคารใหญ่สุดของสวิตเซอร์แลนด์ตกลงเข้าซื้อกิจการธนาคารเครดิต สวิส ที่ประสบปัญหาทางการเงิน ในวงเงิน 3 พันล้านฟรังก์สวิส (3.23 พันล้านดอลลาร์สหรัฐ)จะช่วยสร้างเสถียรภาพของระบบธนาคารทั่วโลก
รวมถึงปัจจัยบวกจากการที่ธนาคารกลางสหรัฐ ประกาศความร่วมมือกับธนาคารกลางต่างๆ อาทิ ธนาคารกลางญี่ปุ่น (BOJ), ธนาคารกลางแคนาดา, ธนาคารกลางอังกฤษ (BoE), ธนาคารกลางยุโรป (ECB) และธนาคารกลางสวิตเซอร์แลนด์ เพื่อเสริมสภาพคล่องให้ระบบการเงิน ผ่านการปรับธุรกรรม Swap.
สำหรับปัจจัยด้าน Fund flow ต่อค่าเงินบาท นักลงทุนต่างชาติยังคงขายสุทธิหุ้นและพันธบัตรสุทธิ โดยต่างชาติขายหุ้นสุทธิเมื่อวานนี้ 3,480 ล้านบาทและขายพันธบัตรสุทธิ 6,193 ล้านบาท  ตามลำดับ
โดยคาดการณ์ค่าเงินบาทวันนี้จะมีความผันผวน  โดยมีแนวรับ/แนวต้านระยะสั้นที่  33.90/34.20 บาทต่อดอลลาร์ แนะนำผู้นำเข้าควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน